Sterk og liðug er námskeið fyrir konur og karlmenn 60 ára og eldri . Tímarnir verða sérsniðnar að þátttakendum og þörfum þeirra . Við byrjum á léttri upphitun og og við tekur einföld leikfimi til að örva blóðrásina og auka liðleika . Eftir það gerum við rólegar styrkjandi æfingar með það sem markmið að rétta úr bakinu , bæta líkamsstöðu , minnka bakverki , verki í hnjám og mjöðmum . Við þurfum að halda áfram að hreyfa okkur með hækkandi aldri til þess að viðhalda góðri líkamlegri og andlegri heilsu . ÍSLENDINGASÖGUR , Námskeið um Eyrbyggja sögu hefst föstudaginn 17. Janúar og stendur í tíu vikur , til 20. mars . Kl. 13 -15 með kaffihléi og ef næg þátttaka fæst verður bætt við námskeiði kl. 10 -12 sömu daga . Eyrbyggja , er kraftmikil saga um stórbrotna karla og konur , og nægir þar að nefna Snorra goða á Helgafelli og Þuríði hálfsystur hans á Fróða . Þarna er margt sem ræða þarf ! Svo má minna á að sagan þolir vel annan lestur ! Ætlunin er síðan að fara dagsferð á söguslóðir næsta haust . ( Í maí er fyrirhuguð ferð á slóðir Laxdælu í framhaldi af námskeiðinu sem nú er nýlokið . ) kr. 18.000 fyrir félagsmenn og 19.000 kr. fyrir utanfélagsmenn . Umsjónamaður sem fyrr Baldur Hafstað . Skráning á feb@feb.is / síma 5882111 . Félag eldri borgara í Reykjavík og nágrenni ( FEB ) hefur fengið fyrirspurnir frá félagsmönnum sínum vegna auglýsingar um Færeyjaferð frá nýstofnaðri Ferðaskrifstofu eldri borgara sem birtist um síðustu helgi . FEB vill af þessu tilefni taka fram að þessi nýstofnaða ferðaskrifstofa er ekkert á vegum Félags eldri borgara i Reykjavík og nágrenni , er ekki í neinu samstarfi við FEB og félaginu að öllu leyti óviðkomandi . Sem fyrr þá mun Félag eldri borgara í Reykjavík og nágrenni efna til fjölbreyttra ferðalaga fyrir félagsmenn sína á nýbyrjuðu ári , bæði innanlands og utan . Þegar er búið að ákveða ferð til Pétursborgar í Rússlandi á vordögum , þegar allt verður í blóma þar eystra , og innan tíðar verður ferðaáætlun sumarsins kynnt . Kl. 13.30 í sal félagsins Stangarhyl 4 Kynning á Heilsuvera.is – Þjónustuvefsjánni – Þekkingarvefnum – og mínum síðum . Hugmyndina að tónleikunum á Garðar Cortes sem einnig stjórnar kórnum . Frjálst sætaval í sal og á 1. svölum .